title: 2014/879/EU: Odluka Europskog parlamenta i Vijeća od 26. studenoga 2014. o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev zahtjev EGF/2014/009 EL/Sprider Stores, iz Grčke)

text:
               6.12.2014

               HR

               Službeni list Europske unije

               L 350/13

         ODLUKA EUROPSKOG PARLAMENTA I VIJEĆA
   od 26. studenoga 2014.
   o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev zahtjev EGF/2014/009 EL/Sprider Stores, iz Grčke)

      (2014/879/EU)

   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (2), a posebno njezin članak 12.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (3), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi davanja potpore otpuštenim radnicima i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog dugotrajne svjetske financijske i gospodarske krize navedene u Uredbi (EZ) br. 546/2009 Europskog parlamenta i Vijeća (4) ili zbog nove svjetske financijske i gospodarske krize te kako bi im se pružila pomoć prilikom njihova ponovnog uključivanja na tržište rada.

               (2)

               EGF neće prelaziti najveći godišnji iznos od 150 milijuna EUR (cijene iz 2011.), kako je utvrđeno člankom 12. Uredbe (EU, Euratom) br. 1311/2013.

               (3)

               Grčka je 6. lipnja 2014. podnijela zahtjev za mobilizaciju EGF-a zbog otpuštanja u poduzeću Sprider Stores S. A. u Grčkoj te ga dopunila dodatnim podacima kako je predviđeno člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za utvrđivanje financijskog doprinosa iz EGF-a, kako je utvrđeno člankom 13. Uredbe (EU) br. 1309/2013.

               (4)

               U skladu s člankom 6. stavkom 2. Uredbe (EU) br. 1309/2013 Grčka je i mladima koji nisu zaposleni, ne školuju se i ne osposobljavaju odlučila pružiti usluge prilagođene potrebama, koje se sufinanciraju iz EGF-a.

               (5)

               EGF bi stoga trebalo upotrijebiti u cilju osiguravanja financijskog doprinosa u iznosu od 7 290 900 EUR za zahtjev koji je podnijela Grčka,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2014. mobilizira se Europski fond za prilagodbu globalizaciji kako bi se osigurao iznos od 7 290 900 EUR u odobrenim sredstvima za preuzimanje obveza i odobrenim sredstvima za plaćanja.
   Članak 2.
   Ova se Odluka objavljuje u Službenom listu Europske unije.

      Sastavljeno u Strasbourgu 26. studenoga 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         S. GOZI

      (1)  SL L 347, 20.12.2013., str. 855.

      (2)  SL L 347, 20.12.2013., str. 884.

      (3)  SL C 373, 20.12.2013., str. 1.

      (4)  SL L 167, 29.6.2009., str. 26.


title: Odluka (EU) 2015/473 Europskog parlamenta i Vijeća od 11. ožujka 2015. o mobilizaciji Europskog fonda za prilagodbu globalizaciji (zahtjev EGF/2014/014 DE/Aleo Solar, iz Njemačke)

text:
               20.3.2015

               HR

               Službeni list Europske unije

               L 76/62

         ODLUKA (EU) 2015/473 EUROPSKOG PARLAMENTA I VIJEĆA
   od 11. ožujka 2015.
   o mobilizaciji Europskog fonda za prilagodbu globalizaciji (zahtjev EGF/2014/014 DE/Aleo Solar, iz Njemačke)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1) te posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi pružanja potpore otpuštenim radnicima i samozaposlenim osobama koje su prestale sa svojom djelatnošću zbog velikih strukturnih promjena u svjetskim trgovinskim tokovima prouzročenih globalizacijom, zbog dugotrajne svjetske financijske i gospodarske krize spomenute u Uredbi (EZ) br. 546/2009 Europskog parlamenta i Vijeća (3) ili zbog nove svjetske financijske i gospodarske krize te kako bi im se pomoglo pri reintegraciji na tržište rada.

               (2)

               Člankom 12. Uredbe Vijeća (EU, Euratom) br. 1311/2013 (4) omogućuje se mobilizacija EGF-a do godišnje gornje granice od 150 milijuna EUR (u cijenama iz 2011.).

               (3)

               Njemačka je 29. srpnja 2014. podnijela zahtjev za mobilizaciju EGF-a u vezi s otpuštanjima u poduzeću Aleo Solar AG i njegove dvije podružnice u Njemačkoj te ga je dopunila dodatnim informacijama kako je predviđeno člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za utvrđivanje financijskog doprinosa iz EGF-a, kako je utvrđeno člankom 13. Uredbe (EU) br. 1309/2013.

               (4)

               EGF bi stoga trebalo mobilizirati radi pružanja financijskog doprinosa u iznosu od 1 094 760 EUR za zahtjev koji je podnijela Njemačka,

         DONIJELI SU OVU ODLUKU:
   Članak 1.
   Europski fond za prilagodbu globalizaciji mobilizirat će se u okviru općeg proračuna Europske unije za financijsku godinu 2015. kako bi se osigurao iznos od 1 094 760 EUR u odobrenim sredstvima za preuzimanje obveza i odobrenim sredstvima za plaćanja.
   Članak 2.
   Ova se Odluka objavljuje u Službenom listu Europske unije.

      Sastavljeno u Strasbourgu 11. ožujka 2015.

            Za Europski parlament

            Predsjednik

         M. SCHULZ

            Za Vijeće

            Predsjednica

         Z. KALNIŅA-LUKAŠEVICA

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba (EZ) br. 546/2009 Europskog parlamenta i Vijeća od 18. lipnja 2009. o izmjenama Uredbe (EZ) br. 1927/2006 o osnivanju Europskog fonda za prilagodbu globalizaciji (SL L 167, 29.6.2009., str. 26.).

      (4)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: 2000/658/EZ: Odluka Vijeća od 28. rujna 2000. o sklapanju Sporazuma o gospodarskom partnerstvu, političkom usklađivanju i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane

text:
               11/Sv. 057

               HR

               Službeni list Europske unije

               55

         32000D0658

               L 276/44

               SLUŽBENI LIST EUROPSKE UNIJE

               28.09.2000.

      ODLUKA VIJEĆA

   od 28. rujna 2000.
   o sklapanju Sporazuma o gospodarskom partnerstvu, političkom usklađivanju i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane
   (2000/658/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 44. stavak 2., članke 47. i 55., članak 57. stavak 2., članak 71., članak 80. stavak 2., članke 133. i 181., u vezi s drugom rečenicom članka 300. stavka 2. i drugim podstavkom članka 300. stavka 3.,
   uzimajući u obzir prijedlog Komisije (1),
   uzimajući u obzir suglasnost Europskog parlamenta (2),
   budući da bi trebalo odobriti Sporazum o gospodarskom partnerstvu, političkom usklađivanju i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane, potpisan u Bruxellesu 8. prosinca 1997.,
   ODLUČILO JE:
   Članak 1.
   Ovime se, u ime Europske zajednice, odobrava Sporazum o gospodarskom partnerstvu, političkom usklađivanju i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane, zajedno s jednostranim ili skupnim izjavama Zajednice i druge strane.
   Tekstovi akata na koje se upućuje u prvom podstavku priloženi su ovoj Odluci.
   Članak 2.
   Predsjednik Vijeća, u ime Zajednice, daje obavijest kako je određeno člankom 60. Sporazuma.
   Članak 3.
   1.   Stajalište koje Zajednica zauzima unutar Zajedničkog vijeća i Zajedničkog odbora osnovanih Sporazumom, donosi Vijeće, na prijedlog Komisije, u skladu s odgovarajućim odredbama Ugovora.
   2.   Predsjednik Vijeća, u skladu s člankom 46. Sporazuma, predsjeda Zajedničkim vijećem i predstavlja stajalište Zajednice. U skladu s člankom 48. Sporazuma, predstavnik Komisije predsjeda Zajedničkim odborom i predstavlja stajalište Zajednice.

      Sastavljeno u Bruxellesu 28. rujna 2000.

            Za Vijeće

            Predsjednik

         D. VAILLANT

      (1)  SL C 350, 19.11.1997., str. 6.

      (2)  SL C 279, 6.5.1999., str. 404.


title: 96/611/EZ: Odluka Vijeća od 16. rujna 1996. o zaključivanju rezultata pregovorâ s određenim trećim zemljama na temelju članka XXIV.:6. GATT-a i ostalim povezanim pitanjima (Argentina)

text:
               11/Sv. 113

               HR

               Službeni list Europske unije

               130

         31996D0611

               L 271/31

               SLUŽBENI LIST EUROPSKE UNIJE

         ODLUKA VIJEĆA
   od 16. rujna 1996.
   o zaključivanju rezultata pregovorâ s određenim trećim zemljama na temelju članka XXIV.:6. GATT-a i ostalim povezanim pitanjima (Argentina)
   (96/611/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s prvom rečenicom članka 228. stavka 2.,
   uzimajući u obzir prijedlog Komisije,
   budući da je Zajednica pristupila pregovorima na temelju članka XXIV.:6. Općeg sporazuma o carinama i trgovini; budući da su ti pregovori doveli do Sporazuma s Argentinom;
   budući da bi trebalo odrediti postupno ukidanje carina predviđenih Sporazumom;
   budući da je Zajednica pristupila razgovorima s Argentinom o uvoznom režimu Zajednice za žitarice; budući da je rezultat tih razgovora sadržan u Sporazumu u obliku razmjene pisama;
   budući da je u interesu Zajednice odobriti ove Sporazume,
   ODLUČILO JE:
   Članak 1.
   Ovim se u ime Zajednice odobravaju sljedeći Sporazumi:

               —

               Sporazum o zaključenju pregovora između Europske zajednice i Republike Argentine na temelju članka XXIV.:6. GATT-a (Prilog I.),

               —

               Razmjena pisama između Europske zajednice i Republike Argentine o žitaricama (Prilog II.).

         Tekstovi Sporazuma iz ovog članka priloženi su ovoj Odluci.
   Članak 2.
   Postupno ukidanje carina predviđeno Sporazumom određeno je u Prilogu III.
   Članak 3.
   Ovlašćuje se predsjednik Vijeća odrediti osobu opunomoćenu za potpisivanje Sporazuma kako bi oni obvezivali Zajednicu (1).

      Sastavljeno u Bruxellesu 16. rujna 1996.

            Za Vijeće

            Predsjednik

         I. YATES

      (1)  Datum stupanja na snagu Sporazuma objavit će Glavno tajništvo Vijeća u Službenom listu Europskih zajednica.
   PRILOG I.

      SPORAZUM
      o zaključenju pregovora između Europske zajednice i Republike Argentine prema članku XXIV.:6. GATT-a
      EUROPSKA ZAJEDNICA I REPUBLIKA ARGENTINA,
      želeći, nakon proširenja Europske zajednice od 1. siječnja 1995., zaključiti svoje pregovore o članku XXIV.:6. GATT-a na temelju opravdanog i obostrano zadovoljavajućeg kompromisa, i
      želeći, nadalje, ojačati blisko partnerstvo u trgovinskim i gospodarskim pitanjima između Europske zajednice i Republike Argentine,
      SPORAZUMJELE SU SE O SLJEDEĆIM ODREDBAMA:

                  A.

                  Europska zajednica ugrađuje u svoj novi Program CXL., za carinsko područje EZ-15, koncesije koje su bile uključene u prethodni Program LXXX. kako je promijenjen Programom Europske zajednice priloženim Protokolu iz Marakeša uz Opći sporazum iz 1994. (od 15. travnja 1994.) i njegovim dodacima kako je određeno dokumentom G/SP/2 (od 3. kolovoza 1994.).

                  B.

                  Kako bi se riješili trenutačni pregovori na temelju članka XXIV.:6. GATT-a o poljoprivredi, dogovoreno je sljedeće i primjenjivat će se s učinkom od 1. siječnja 1996.:

                              —

                              0808 10 93 svježe jabuke (od 1. siječnja do 31. ožujka):

                                          —

                                          dva dodatna koraka (10 %, 12 %) prije primjene punog tarifnog ekvivalenta u razdoblju od 15. veljače do 31. ožujka.

                              —

                              0808 10 99 svježe jabuke (od 1. travnja do 31. srpnja):

                                          —

                                          smanjenje konačne carinske stope s 3 na 0 %,

                                          —

                                          jedan dodatan korak (14 %) prije primjene punog tarifnog ekvivalenta u razdoblju od 1. travnja do 30. lipnja,

                                          —

                                          tri dodatna koraka (10 %, 12 %, 14 %) prije primjene punog tarifnog ekvivalenta u razdoblju od 1. do 15. srpnja.

                              —

                              0808 20 31 svježe kruške (od 1. siječnja do 31. ožujka):

                                          —

                                          smanjenje konačne carinske stope s 8 % na 5 % za kruške uzimajući u obzir ulaznu cijenu za razdoblje od 1. veljače do 31. ožujka.

                              —

                              0808 20 33 svježe kruške (od 1. do 30. travnja i od 1. do 15. srpnja):

                                          —

                                          smanjenje konačne carinske stope s 2,5 % na 0 %,

                                          —

                                          jedan dodatan korak (14 %) prije primjene punog tarifnog ekvivalenta u razdoblju od 1. do 30. travnja,

                                          —

                                          tri dodatna koraka (10 %, 12 %, 14 %) prije primjene punog tarifnog ekvivalenta u razdoblju od 1. do 15. srpnja.

                              —

                              0805 30 10 limuni:

                                          —

                                          četiri dodatna koraka (10 %, 12 %, 14 %, 16 %) prije primjene punog tarifnog ekvivalenta u razdoblju od 1. svibnja do 31. srpnja,

                                          —

                                          tri dodatna koraka (10 %, 12 %, 14 %) prije primjene punog tarifnog ekvivalenta u razdoblju od 1. do 15. kolovoza.

                              —

                              Sok od grožđa i mošt od grožđa. Tarifna kvota za 14 000 tona (erga omnes).
                              vidjeti Prilog I. Ova tarifna kvota primjenjivat će se s učinkom od 1. rujna 1996. (1)

                              —

                              1508 10 10 ulje od kikirikija, sirovo:

                                          —

                                          smanjenje konačne carinske stope (3,2 %) na 0 %.

                        Republika Argentina prihvaća osnovne dijelove pristupa Europske zajednice prilagodbi obveza EZ-12 te Austrije, Švedske i Finske na temelju GATT-a, nakon nedavnog proširenja Zajednice:

                              —

                              određivanje izvoznih obveza,

                              —

                              određivanje tarifnih kvota,

                              —

                              zbrajanje obveza u vezi s domaćom potporom.

                        Ostaje dogovoriti odgovarajuće pravne načine provedbe.

                  C.

                  Završne odredbe:
                  Ovaj Sporazum stupa na snagu na datum potpisivanja.
                  Savjetovanja u vezi pitanja iz ovog Sporazuma održat će se u bilo kojem trenutnu na zahtjev bilo koje stranke.

         Potpisano u … dana … godine tisuću devetsto devedeset šeste.

               Za Vladu Republike Argentine

               Za Vijeće Europske unije

      (1)  U skladu s ovim propisima Zajednice, uvozi za aktivnu doradu neće se brojati za carinsku kvotu. Uzimajući u obzir činjenicu da je tijekom prethodnih uvoza proizvoda obuhvaćenih carinskom kvotom nekad bilo više od 14 000 tona, Europska zajednica spremna je otvoriti, na temelju načela autonomnosti, dodatne mogućnosti uvoza ako se utvrdi, nakon procjene relevantnih podataka (domaća ponuda i stanje potražnje uključujući procjenu tržišta od strane subjekata), da stanje na unutarnjem tržištu Europske zajednice zahtijeva dodatni uvoz soka od grožđa i mošta od grožđa koji se koristi za proizvodnju soka od grožđa i/ili proizvoda izvan sektora vinarstva.
   Tarifna kvota za sok od grožđa i mošt od grožđa

               Opis proizvoda

               Šifra

               Početni iznos kvote i carinska stopa unutar kvote

               Konačni iznos kvote i carinska stopa unutar kvote

               Ostali uvjeti

               Sok od grožđa (uključujući mošt od grožđa):

               14 000 t

               14 000 t

               Uvezeni proizvodi koristit će se za proizvodnju soka od grožđa i/ili proizvoda izvan sektora vina kao što su: ocat, nealkoholna pića, džemovi i umaci.

               Primjena kvote ovisi o uvjetima predviđenima u relevantnim odredbama Zajednice.

               – gustoće veće od 1,33 g/cm3 pri temperaturi od 20 °C:

               – – vrijednosti manje od 22 ECU za 100 kg neto mase

               2009 60 11

               46,7 % + 24,0 /ECU/100 kg/net

               Početne carinske stope unutar kvote smanjuje se u skladu s obvezama Urugvajskog kruga za stope izvan kvote

               – – ostalo

               2009 60 19

               46,7 %

               – gustoće manje od 1,33 g/cm3 pri temperaturi od 20 °C:

               – – vrijednosti veće od 18 ECU za 100 kg neto mase:

               – – – koncentrirano

               2009 60 51

               26,1 %

               – – vrijednosti manje od 18 ECU za 100 kg neto mase:

               – – – ostalo

               2009 60 90

               26,1 %

         PRILOG II.

      RAZMJENA PISAMA
      između Europske zajednice i Republike Argentine o žitaricama
      Bruxelles, …
      Poštovani gospodine,
      čast mi je potvrditi sljedeći dogovor postignut između izaslanstava Republike Argentine i Europske zajednice:
      Europska zajednica suglasna je provesti sljedeću prilagodbu svojim propisa o uvozu za „kukuruz tvrdunac” (unutar tarifne oznake 1005 90 00) od 1. siječnja do 30. lipnja 1996.:

                  Smanjenje za kukuruz tvrdunac (unutar tarifne oznake 1005 90 00) povećat će se s 8 ECU po toni na 14 ECU po toni.

            Instituto Argentino de Sanidad y Calidad Vegetal potvrđuje da je kukuruz tvrdunac u skladu sa specifikacijama za „maíz colorado o plata”.
      Dvije stranke pristupaju savjetovanjima do 1. ožujka 1996. kako bi odredile utječe li razina smanjenja na prevladavajuće tržišne uvjete.
      Dogovoreno je da svije stranke pristupaju razgovorima u prvoj polovici 1996. kako bi ispitale koje bi mjere mogle biti potrebne s obzirom na obveze Europske zajednice na temelju Programa LXXX. za sljedeće tržišne godine. Ako je ishod tih savjetovanja zadovoljavajući za obje stranke, rezultati se mogu primjenjivati od 1. srpnja 1996.
      Podložno provedbi gore navedenog, Republika Argentina neće zahtijevati savjetovanja o tom pitanju na temelju članka XXII. ili XXIII. GATT-a iz 1994.
      Čast mi je predložiti da, ako gore navedeno Vaša Vlada smatra prihvatljivim, ovo pismo i Vaša potvrda zajedno čine Sporazum između Europske zajednice i Republike Argentine.
      Primite, gospodine, izraze mog najdubljeg poštovanja.

            U ime Vijeća Europske unije

      Poštovani gospodine,
      Čast mi je potvrditi primitak Vašeg današnjeg pisma koje glasi:
      „Čast mi je potvrditi sljedeći dogovor postignut između izaslanstava Republike Argentine i Europske zajednice:

                  Europska zajednica suglasna je provesti sljedeću prilagodbu svojim propisa o uvozu za ‚kukuruz tvrdunac’ (unutar tarifne oznake 1005 90 00) od 1. siječnja do 30. lipnja 1996.:

            Smanjenje za kukuruz tvrdunac (unutar tarifne oznake 1005 90 00) povećat će se s 8 ECU po toni na 14 ECU po toni.
      Instituto Argentino de Sanidad y Calidad Vegetal potvrđuje da je kukuruz tvrdunac u skladu sa specifikacijama za ‚maíz colorado o plata’.
      Dvije stranke pristupaju savjetovanjima do 1. ožujka 1996. kako bi odredile utječe li razina smanjenja na prevladavajuće tržišne uvjete.
      Dogovoreno je da svije stranke pristupaju razgovorima u prvoj polovici 1996. kako bi ispitale koje bi mjere mogle biti potrebne s obzirom na obveze Europske zajednice na temelju Programa LXXX. za sljedeće tržišne godine. Ako je ishod tih savjetovanja zadovoljavajući za obje stranke, rezultati se mogu primjenjivati od 1. srpnja 1996.
      Podložno provedbi gore navedenog, Republika Argentina neće zahtijevati savjetovanja o tom pitanju na temelju članka XXII. ili XXIII. GATT-a iz 1994.
      Čast mi je predložiti da, ako gore navedeno Vaša Vlada smatra prihvatljivim, ovo pismo i Vaša potvrda zajedno čine Sporazum između Europske zajednice i Republike Argentine.”
      Čast mi je potvrditi da moja Vlada smatra prihvatljivim gore navedeno te da Vaše pismo i ovo pismo čine sporazum u skladu s Vašim prijedlogom.
      Primite, gospodine, izraze mog najdubljeg poštovanja.

            Za Vladu Republike Argentine

   PRILOG III.
   Postupno ukidanje carina

               Sažetak opisa
               Oznaka UR

               Oznaka KN 1996.

               Carinska stopa koja se primjenjuje 1996. i kasnijih navedenih godina

               1

               2

               3

               Svježe jabuke, od 1. travnja do 31. srpnja

               0808 10 99

               od 1. travnja do 30. lipnja

               0808 10 61
               0808 10 63
               0808 10 69

               1996.
               1997.
               1998.
               1999.
               2000.
               2001.

               5,0 %
               4,0 %
               3,0 %
               2,0 %
               1,0 %
               0,0 %

               od 1. do 31. srpnja

               0808 10 71
               0808 10 73
               0808 10 79

               1996.
               1997.
               1998.
               1999.
               2000.

               4,0 %
               3,0 %
               2,0 %
               1,0 %
               0,0 %

               Svježe kruške, od 1. veljače do 31. ožujka

               ex 0808 20 31

               ex 0808 20 31

               1996.
               1997.
               1998.
               1999.
               2000.
               2001.

               9,2 %
               8,3 %
               7,5 %
               6,7 %
               5,8 %
               5,0 %

               Svježe kruške, od 1. do 30. travnja i od 1. do 15. srpnja

               ex 0808 20 33

               od 1. do 30. travnja

               0808 20 37

               1996.
               1997.
               1998.
               1999.
               2000.
               2001.

               4,2 %
               3,3 %
               2,5 %
               1,7 %
               0,8 %
               0,0 %

               od 1. do 15. srpnja

               0808 20 47

               1996.
               1997.
               1998.
               1999.
               2000.

               3,3 %
               2,5 %
               1,7 %
               0,8 %
               0,0 %

               Ulje od kikirikija, sirovo

               1508 10 10

               1508 10 10

               1.1.1996.
               1.7.1996.
               1.7.1997.
               1.7.1998.
               1.7.1999.
               1.7.2000.

               4,2 %
               3,3 %
               2,5 %
               1,7 %
               0,8 %
               0,0 %


title: 2013/570/EU: Odluka Europskog parlamenta od 17. travnja 2013. o razrješnici za izvršenje proračuna Europske agencije za kemikalije za financijsku godinu 2011.

text:
               16.11.2013

               HR

               Službeni list Europske unije

               L 308/36

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje proračuna Europske agencije za kemikalije za financijsku godinu 2011.
   (2013/570/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2013/562/EU: Odluka Europskog parlamenta od 17. travnja 2013. o razrješnici za izvršenje proračuna Europske visoke policijske škole za financijsku godinu 2011.

text:
               16.11.2013

               HR

               Službeni list Europske unije

               L 308/28

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje proračuna Europske visoke policijske škole za financijsku godinu 2011.
   (2013/562/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2013/554/EU: Odluka Europskog parlamenta od 17. travnja 2013. o razrješnici za izvršenje proračuna Europske agencije za suradnju energetskih regulatora za financijsku godinu 2011.

text:
               16.11.2013

               HR

               Službeni list Europske unije

               L 308/20

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje proračuna Europske agencije za suradnju energetskih regulatora za financijsku godinu 2011.
   (2013/554/EU)
   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2013/537/EU, Euratom: Odluka Europskog parlamenta od 17. travnja 2013. o razrješnici za izvršenje općeg proračuna Europske unije za financijsku godinu 2011., dio III. – Komisija i izvršne agencije

text:
               16.11.2013

               HR

               Službeni list Europske unije

               L 308/3

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje općeg proračuna Europske unije za financijsku godinu 2011., dio III. – Komisija i izvršne agencije
   (2013/537/EU, Euratom)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2013/588/EU: Odluka Europskog parlamenta od 17. travnja 2013. o razrješnici za izvršenje proračuna Europske agencije za pomorsku sigurnost za financijsku godinu 2011.

text:
               16.11.2013

               HR

               Službeni list Europske unije

               L 308/54

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje proračuna Europske agencije za pomorsku sigurnost za financijsku godinu 2011.
   (2013/588/EU)
   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2013/535/EU, Euratom: Odluka Europskog parlamenta od 17. travnja 2013. o razrješnici za izvršenje općeg proračuna Europske unije za financijsku godinu 2011., dio I. – Europski parlament

text:
               16.11.2013

               HR

               Službeni list Europske unije

               L 308/1

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje općeg proračuna Europske unije za financijsku godinu 2011., dio I. – Europski parlament
   (2013/535/EU, Euratom)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Komisije od 4. svibnja 2011. o osnivanju Europske savjetodavne skupine za ITS (2011/C 135/03)

text:
               07/Sv. 23

               HR

               Službeni list Europske unije

               94

         32011D0505(01)

               C 135/3

               SLUŽBENI LIST EUROPSKE UNIJE

         ODLUKA KOMISIJE
   od 4. svibnja 2011.
   o osnivanju Europske savjetodavne skupine za ITS
   (2011/C 135/03)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2010/40/EU Europskog parlamenta i Vijeća od 7. srpnja 2010. o okviru za uvođenje inteligentnih prometnih sustava u cestovnom prometu i za veze s ostalim vrstama prijevoza (1), a posebno njezin članak 16.,
   budući da:

               (1)

               Direktivom 2010/40/EU u njezinom članku 16. zahtijeva se da Komisija osnuje Europsku savjetodavnu skupinu za ITS, koja ju savjetuje o poslovnim i tehničkim aspektima uvođenja i uporabe ITS-a u Uniji.

               (2)

               Stoga treba osnovati takvu skupinu stručnjaka u području inteligentnih prometnih sustava te utvrditi njezine zadatke i sastav.

               (3)

               Europska savjetodavna skupina za ITS treba savjetovati Komisiju o trgovinskim i tehničkim aspektima uvođenja i uporabe ITS-a u Uniji.

               (4)

               Europska savjetodavna skupina za ITS treba se sastojati od predstavnika na visokoj razini koji predstavljaju odgovarajuće pružatelje usluga ITS-a, udruga korisnika, prijevoznika i upravitelja objekata, proizvodne industrije, socijalnih partnera, stručnih udruga, lokalnih tijela i drugih odgovarajućih foruma.

               (5)

               Trebaju se utvrditi pravila o otkrivanju informacija od strane članova Europske savjetodavne skupine za ITS.

               (6)

               Osobne podatke treba obrađivati u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (2).

               (7)

               Primjereno je utvrditi razdoblje za primjenu ove Odluke. Komisija će pravodobno razmotriti svrhovitost produženja,

         ODLUČILA JE:
   Članak 1.
   Predmet
   Osniva se skupina stručnjaka za inteligentne prometne sustave, dalje u tekstu „Europska savjetodavna skupina za ITS”.
   Članak 2.
   Zadaća
   Zadaća je Europske savjetodavne skupine za ITS:

               (a)

               pomagati Komisiji pri pripremi specifikacija, koje se donose kao delegirani akti na temelju Direktive ITS-a, posebno davanjem mišljenja o tehničkim i trgovinskim aspektima u vezi njih;

               (b)

               pratiti razvoj politike u području ITS-a te savjetovati Komisiju i pružati smjernice o svim drugim pitanjima (koja nisu neposredno vezana uz specifikacije) u vezi s uvođenjem i uporabom ITS-a u Uniji;

               (c)

               dovesti do razmjene iskustava i dobrih praksi vezanih uz uvođenje i rad ITS-a.

         Članak 3.
   Savjetovanje
   Komisija može savjetovati Europsku savjetodavnu skupinu za ITS o svim pitanjima vezano uz uvođenje i uporabu ITS-a u Uniji i poticati članove da predlože daljnje teme za raspravu.
   Članak 4.
   Članstvo - Imenovanje
   1.   Europska savjetodavna skupina za ITS sastoji se od 25 članova.
   2.   Članovi su:

               —

               pojedinci, imenovani da zastupaju zajednički interes dionika u određenom području politike; oni ne zastupaju pojedinog dionika,
               ili

               —

               organizacije u širem smislu, koje uključuju trgovačka društva, udruge, nevladine organizacije, sindikate, sveučilišta, istraživačke institute, agencije Unije, tijela Unije i međunarodne organizacije.

         3.   Članove imenuje ravnatelj Opće uprave za mobilnost i promet od stručnjaka ili organizacija, koje zastupaju dionike navedene u članku 16. Direktive 2010/40/EU, sa znanjem u područjima iz članka 2. i članka 3. koji su se odazvali pozivnom natječaju.
   4.   Članovi se imenuju na tri godine. Ostaju na dužnosti do kraja svojeg mandata. Njihov se mandat može obnoviti.
   5.   Komisija ili njezine službe uspostavljaju rezervnu listu odgovarajućih kandidata koja se može upotrebljavati za imenovanje odgovarajućih zamjena. Komisija ili njezine službe prije uključivanja kandidata na listu traže njihov pristanak.
   6.   Članove koji više ne mogu učinkovito doprinositi raspravama Europske savjetodavne skupine za ITS, koji podnesu ostavku ili nisu u skladu s uvjetima navedenim u stavku 3. ovog članka, ili članka 339. Ugovora o funkcioniranju Europske unije, može se do kraja njihova mandata zamijeniti.
   7.   Imena članova se objavljuju u Registru stručnih skupina Komisije i drugih sličnih subjekata („Registar”) (3).
   8.   Osobni podaci se prikupljaju, obrađuju i objavljuju u skladu s Uredbom (EZ) br. 45/2001.
   Članak 5.
   Poslovanje
   1.   Europskom savjetodavnom skupinom za ITS predsjedava predstavnik Komisije.
   2.   U dogovoru sa službama Komisije, Europska savjetodavna skupina za ITS može osnovati podskupine za proučavanje posebnih pitanja na temelju nadležnosti koje utvrdi Europska savjetodavna skupina za ITS. Takve se podskupine raspuštaju čim im istekne mandat.
   3.   Predstavnik Komisije može u tu svrhu pozvati stručnjake s posebnim znanjem o predmetima na dnevnom redu, koji nisu članovi Europske savjetodavne skupine za ITS, da sudjeluju u radu skupine ili podskupine na ad hoc osnovi. Uz to, predstavnik Komisije može pojedincima ili organizacijama dodijeliti status promatrača.
   4.   Članovi stručnih skupina i njihovi predstavnici, kao i pozvani stručnjaci i promatrači, poštuju obveze profesionalne tajnosti utvrđene u Ugovorima i njihovim provedbenim pravilima, kao i propise Komisije o sigurnosti u vezi sa zaštitom povjerljivih informacija EU-a, utvrđenih u Prilogu Odluci Komisije 2001/844/EZ, EZUČ, Euratom (4). Ako ne budu poštivali ove obveze, Komisija može poduzeti sve odgovarajuće mjere.
   5.   Sastanci stručnih skupina i podskupina održavaju se u prostorijama Komisije. Komisija osigurava uslugu tajništva. Drugi zainteresirani službenici Komisije mogu prisustvovati sastancima Europske savjetodavne skupine za ITS i njezinih podskupina.
   6.   Europska savjetodavna skupina za ITS donosi poslovnik na temelju standardnog poslovnika za stručne skupine.
   7.   Komisija objavljuje odgovarajuće informacije o aktivnostima koje obavlja Europska savjetodavna skupina za ITS u samom Registru ili putem poveznice iz Registra na posebnu internetsku stranicu.
   Članak 6.
   Troškovi sastanaka
   1.   Sudionici u aktivnostima Europske savjetodavne skupine za ITS za svoje usluge ne dobivaju naknadu.
   2.   Komisija sudionicima nadoknađuje putne troškove i troškove boravka u vezi s aktivnostima Europske savjetodavne skupine za ITS, u skladu s važećim odredbama u Komisiji.
   3.   Navedeni se troškovi nadoknađuju u granicama raspoloživih proračunskih sredstava, u okviru godišnjeg postupka raspodjele sredstava.
   Članak 7.
   Primjenjivost
   Ova se Odluka primjenjuje do 27. kolovoza 2017.

      Sastavljeno u Bruxellesu 4. svibnja 2011.

            Za Komisiju

            Predsjednik

         José Manuel BARROSO

      (1)  SL L 207, 6.8.2010., str. 1.

      (2)  SL L 8, 12.1.2001., str. 1.

      (3)  Članovi koji ne žele da im bude objavljeno ime mogu podnijeti zahtjev za izuzeće. Zahtjev za neobjavu imena člana stručne skupine se smatra opravdanim ako bi objava mogla ugroziti njegovu ili njezinu sigurnost ili integritet ili nepropisno dovesti u pitanje njegovu ili njezinu privatnost.

      (4)  Odluka Komisije 2001/844/EZ, EZUČ, Euratom od 29. studenoga 2001. o izmjeni njezina unutarnjeg Poslovnika (SL L 317, 3.12.2001., str. 1.).


title: Odluka Vijeća od 23. siječnja 2017. o imenovanju člana i zamjenika člana Upravnog odbora Europske agencije za sigurnost i zdravlje na radu za Slovačku i Ujedinjenu Kraljevinu

text:
               27.1.2017

               HR

               Službeni list Europske unije

               C 27/4

         ODLUKA VIJEĆA
   od 23. siječnja 2017.
   o imenovanju člana i zamjenika člana Upravnog odbora Europske agencije za sigurnost i zdravlje na radu za Slovačku i Ujedinjenu Kraljevinu
   (2017/C 27/04)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (1), a posebno njezin članak 8.,
   uzimajući u obzir popise kandidata koje su Vijeću podnijele vlade država članica i organizacije radnika i poslodavaca,
   uzimajući u obzir popise članova i zamjenika članova Savjetodavnog odbora za sigurnost i zdravlje na radu,
   budući da:

               (1)

               Odlukom od 17. listopada 2016. (2) Vijeće je imenovalo članove i zamjenike članova Upravnog odbora Europske agencije za sigurnost i zdravlje na radu za razdoblje od 8. studenoga 2016. do 7. studenoga 2019.

               (2)

               Vlada Slovačke predložila je jednog kandidata za mjesto koje treba popuniti.

               (3)

               Organizacija poslodavaca BUSINESSEUROPE predložila je jednog kandidata za mjesto koje treba popuniti,

         DONIJELO JE OVU ODLUKU:
   Članak 1.
   Članom i zamjenikom člana Upravnog odbora Europske agencije za sigurnost i zdravlje na radu za razdoblje koje završava 7. studenoga 2019. imenuju se sljedeće osobe:
   I.   PREDSTAVNICI VLADA

               Zemlja

               Član

               Zamjenik člana

               Slovačka

               gđa Lucia SABOVÁ DANKOVÁ

   II.   PREDSTAVNICI ORGANIZACIJA POSLODAVACA

               Zemlja

               Član

               Zamjenik člana

               Ujedinjena Kraljevina

               g. Terry WOOLMER

         Članak 2.
   Članove i zamjenike članova koji još nisu predloženi Vijeće imenuje kasnije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 23. siječnja 2017.

            Za Vijeće

            Predsjednik

         R. GALDES

      (1)  SL L 216, 20.8.1994., str. 1.

      (2)  Odluka Vijeća od 17. listopada 2016. o imenovanju članova i zamjenika članova Upravnog odbora Europske agencije za sigurnost i zdravlje na radu (SL C 386, 20.10.2016., str. 3.).


title: 2006/996/EZ: Predstavnici vlada država članica Odluka donesena zajedničkim dogovorom između predstavnika vlada država članica od 11. prosinca 2006. o mjestu sjedišta Europskog instituta za jednakost spolova

text:
               01/Sv. 002

               HR

               Službeni list Europske unije

               263

         42006D0996

               L 403/61

               SLUŽBENI LIST EUROPSKE UNIJE

               11.12.2006.

      PREDSTAVNICI VLADA DRŽAVA ČLANICA ODLUKA DONESENA ZAJEDNIČKIM DOGOVOROM IZMEĐU PREDSTAVNIKA VLADA DRŽAVA ČLANICA

   od 11. prosinca 2006.
   o mjestu sjedišta Europskog instituta za jednakost spolova
   (2006/996/EZ)
   PREDSTAVNICI VLADA DRŽAVA ČLANICA,
   uzimajući u obzir članak 289. Ugovora o osnivanju Europske zajednice,
   budući da:

               (1)

               Osnivanje Europskog instituta za jednakost spolova predviđeno je na temelju prijedloga koji je podnijela Komisija 10. ožujka 2005., kako je izmijenjen 8. svibnja 2006.

               (2)

               Potrebno je odrediti mjesto sjedišta tog Instituta,

         ODLUČILI SU:
   Članak 1.
   Sjedište Europskog instituta za jednakost spolova nalazi se u Vilniusu.
   Članak 2.
   Ova Odluka, koja će biti objavljena u Službenom listu Europske unije, stupa na snagu od dana stupanja na snagu Uredbe Europskog parlamenta i Vijeća o osnivanju Europskog instituta za jednakost spolova.

      Sastavljeno u Bruxellesu 11. prosinca 2006.

            Predsjednik

         E. TUOMIOJA


title: 2006/500/EZ: Odluka Vijeća od 29. svibnja 2006. o sklapanju Ugovora o Energetskoj zajednici od strane Europske zajednice

text:
               01/Sv. 13

               HR

               Službeni list Europske unije

               126

         32006D0500

               L 198/15

               SLUŽBENI LIST EUROPSKE UNIJE

         ODLUKA VIJEĆA
   od 29. svibnja 2006.
   o sklapanju Ugovora o Energetskoj zajednici od strane Europske zajednice
   (2006/500/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 47. stavak 2., članke 55., 83., 89., 95., 133. i 175., u vezi s prvom rečenicom prvog podstavka članka 300. stavka 2. te drugim podstavkom njegovog članka 300. stavka 3.,
   uzimajući u obzir prijedlog Komisije,
   uzimajući u obzir suglasnost Europskog parlamenta (1),
   budući da:

               (1)

               U skladu s Odlukom Vijeća od 17. svibnja 2004., Komisija je s Republikom Albanijom, Republikom Bugarskom, Bosnom i Hercegovinom, Republikom Hrvatskom, bivšom jugoslavenskom republikom Makedonijom, Republikom Crnom Gorom, Rumunjskom, Republikom Srbijom i Privremenom upravom Ujedinjenih naroda na Kosovu (u skladu s Rezolucijom br. 1244 Vijeća sigurnosti Ujedinjenih naroda) pregovarala o Ugovoru o osnivanju Energetske zajednice, dalje u tekstu „Ugovor o Energetskoj zajednici”, s namjerom uspostavljanja organizacije integriranoga tržišta električnom energijom u jugoistočnoj Europi.

               (2)

               U skladu s Odlukom Vijeća od 17. listopada 2005., dana 25. listopada 2005. potpisan je Ugovor o Energetskoj zajednici u ime Zajednice.

               (3)

               Ugovor o Energetskoj zajednici predviđa uspostavu cjelovitog tržišta prirodnoga plina i električne energije u jugoistočnoj Europi, koje će omogućiti stvaranje stabilnoga regulatornog i tržišnog okvira koji je sposoban privući ulaganja u plinsku mrežu, mreže proizvodnje i prijenosa energije, tako da sve stranke imaju pristup stabilnoj i stalnoj opskrbi plinom i električnom energijom koja je bitna za gospodarski razvoj i socijalnu stabilnost. Ugovor o Energetskoj zajednici omogućava uspostavu regulatornog okvira koji omogućava učinkovito djelovanje tržišta električnom energijom u regiji, uključujući rješavanje problema preopterećenosti, prekogranični protok, trgovanje električnom energijom i ostalo. Ugovor je stoga usmjeren prema promicanju visoke razine opskrbe plinom i električnom energijom za sve građane, koja se temelji na obvezama javnih službi, te postizanju gospodarskog i društvenoga napretka i visokog stupnja zaposlenosti.

               (4)

               „Solunska agenda za Zapadni Balkan: prema europskim integracijama”, koju je u lipnju 2003. odobrilo Europsko vijeće, ima za cilj daljnje učvršćivanje povlaštenih odnosa između Europske unije i zapadnoga Balkana. Stvaranjem povoljnih gospodarskih uvjeta i provedbom odgovarajućih odredbi pravne stečevine, Ugovor o Energetskoj zajednici doprinosi gospodarskom povezivanju ostalih stranaka tog Ugovora.

               (5)

               Ugovor o Energetskoj zajednici povećava sigurnost opskrbe ugovornih stranaka povezivanjem Grčke s tržištima plina i električne energije u kontinentalnoj Europskoj uniji i poticanjem inicijative za povezivanje Balkana s kaspijskim, sjevernoafričkim i bliskoistočnim rezervama plina.

               (6)

               Ugovor o Energetskoj zajednici omogućuje razvoj tržišnog natjecanja na tržištu električne energije u širem opsegu te iskorištavanje ekonomije razmjera.

               (7)

               Ugovor o Energetskoj zajednici unapređuje stanje okoliša u odnosu na plin i električnu energiju i promiče energetsku učinkovitost i obnovljive izvore energije.

               (8)

               U posebnim okolnostima kao što je slučaj prekida opskrbe umreženom energijom, u Energetskoj se zajednici mora jamčiti sigurnost opskrbe. Mehanizam uzajamne pomoći iz Ugovora o Energetskoj zajednici može pomoći u ublažavanju poremećaja, posebno na državnim područjima ugovornih stranaka u smislu ovog Ugovora.

               (9)

               Ugovor o Energetskoj zajednici omogućuje zainteresiranim susjednim državama kao što je Moldavija da postanu promatrači u Energetskoj zajednici.

               (10)

               Ugovor o Energetskoj zajednici trebalo bi stoga odobriti.

               (11)

               Energetska zajednica je samostalna u donošenju odluka. Europsku zajednicu predstavljaju dva predstavnika u Vijeću ministara i Stalnoj skupini na visokoj razini, koji su uspostavljeni na temelju Ugovora o Energetskoj zajednici. Stoga je potrebno predvidjeti odgovarajuća pravila i postupke za organizaciju predstavljanja Europske zajednice unutar institucija Energetske zajednice, kao i za oblikovanje i izražavanje stajališta Europske zajednice.

               (12)

               Kako bi odluke Energetske zajednice imale pravne učinke, Vijeće oblikuje stajalište Europske zajednice u skladu s drugim podstavkom članka 300. stavka 2. Ugovora o osnivanju Europske zajednice.

               (13)

               Države članice na koje se izravno odnosi glava III. Ugovora o Energetskoj zajednici moraju imati ključnu ulogu pri provedbi ciljeva Energetske zajednice. Stoga je potrebno, ne dovodeći u pitanje odgovarajuće postupke Ugovora o osnivanju Europske zajednice, ostvariti aktivno sudjelovanje tih država članica u procesu donošenja odluka i njihovu punu podršku provedbenim mjerama koje će se donijeti u skladu s tom glavom.

               (14)

               Primjereno je predvidjeti pravila za slučajeve u kojima predstavnik Vijeća ili Komisije izražava stajališta Europske zajednice.

               (15)

               Primjereno je predvidjeti poseban postupak za primjenu klauzule o unutarnjoj reviziji koja je predviđena člankom 100. točkama i., iii. i iv. Ugovora o Energetskoj zajednici,

         ODLUČILO JE:
   Članak 1.
   1.   Ugovor o Energetskoj zajednici odobrava se u ime Europske zajednice.
   2.   Tekst Ugovora o Energetskoj zajednici priložen je ovoj Odluci.
   Članak 2.
   Predsjednika Vijeća ovlašćuje se da odredi osobu ovlaštenu da u ime Europske zajednice uputi obavijesti o aktu odobrenja koji je predviđen člankom 1. stavkom 1. Ugovora o Energetskoj zajednici glavnom tajniku Vijeća, koji je njegov depozitar u skladu s člankom 105. tog Ugovora, čime se daje suglasnost koja obvezuje Zajednicu.
   Članak 3.
   1.   Europsku zajednicu u Vijeću ministara i Stalnoj skupini na visokoj razini koji su osnovani Ugovorom o Energetskoj zajednici predstavlja:

               (a)

               predstavnik Vijeća kojeg određuje država članica koja predsjeda Vijećem; kada ta država članica kao predstavnika Vijeća odredi predstavnika jedne od država članica na koju izravno utječe glava III. Ugovora o Energetskoj zajednici, ona to čini na temelju rotacije između tih država članica; i

               (b)

               predstavnik Komisije.

         2.   Predstavnik Komisije djeluje kao potpredsjednik Vijeća ministara i Stalne skupine na visokoj razini.
   3.   Predstavnik Komisije predstavlja Europsku zajednicu u Regulatornom odboru i Forumu koji su osnovani u skladu s Ugovorom o Energetskoj zajednici.
   Članak 4.
   1.   Stajalište koje Europska zajednica treba zauzeti u Vijeću ministara, Stalnoj skupini na visokoj razini i Regulatornom odboru u vezi s odlukama navedenim u članku 76. Ugovora o Energetskoj zajednici u skladu s njegovim člancima 82., 84., 91., 92., 96. i 100. i koje ima pravni učinak, donosi Vijeće u skladu s odgovarajućim odredbama Ugovora o osnivanju Europske zajednice.
   2.   Stajališta usvojena prema stavku 1. u vezi s odlukama Energetske zajednice koje potpadaju pod glavu III. Ugovora o Energetskoj zajednici i primjenjuju se na državnom području jedne države članice ili više njih ne smiju prelaziti okvire pravne stečevine.
   3.   Stajališta usvojena prema stavku 1. u vezi s odlukama Energetske zajednice koje potpadaju pod glavu IV. Ugovora o Energetskoj zajednici i primjenjuju se na područjima na kojima se primjenjuje Ugovor o osnivanju Europske zajednice pod uvjetima koji su tamo navedeni, ne smiju prelaziti okvire pravne stečevine. Međutim, stajališta usvojena prema stavku 1. mogu prelaziti okvire pravne stečevine u odnosu na poglavlje IV. te glave u slučaju posebnih okolnosti.
   4.   Ne dovodeći u pitanje odgovarajuće postupke Ugovora o osnivanju Europske zajednice, prije nego što Komisija da prijedlog za poduzimanje mjere u skladu s glavom III. Ugovora o Energetskoj zajednici, savjetuje se s državama članicama na koje prijedlog izravno utječe.
   5.   Europski parlament mora biti odmah i u potpunosti obaviješten o svakoj odluci Vijeća u skladu sa stavkom 1. u vezi s usvajanjem stajališta Zajednice unutar Vijeća ministara, Stalne skupine na visokoj razini i Regulatornog odbora.
   6.   Stajališta koja Europska zajednica treba zauzeti u institucijama Energetske zajednice moraju osigurati da Energetska zajednica ne poduzima nikakve mjere s pravnim učincima koji:

               —

               su u suprotnosti s bilo kojim dijelom pravne stečevine,

               —

               za posljedicu imaju diskriminaciju između država članica,

               —

               utječu na nadležnost i prava države članice Europske unije u vezi s utvrđivanjem uvjeta za iskorištavanje njezinih izvora energije, na njezin izbor između različitih izvora energije i opću strukturu njezine opskrbe energijom.

         7.   Stajališta koja Europska zajednica treba zauzeti u Regulatornom odboru utvrđuju se nakon savjetovanja s Udruženjem europskih regulatora za električnu energiju i plin (ERGEG) u skladu s Odlukom Komisije 2003/796/EZ od 11. studenoga 2003. o osnivanju Skupine europskih regulatora za električnu energiju i plin (2).
   Članak 5.
   1.   Postupak predviđen stavkom 2. primjenjuje se prije nego što Europska zajednica zauzme stajalište na temelju članka 4. stavka 1. u vezi s odlukama koje je Energetska zajednica donijela na temelju članka 100. točaka i., iii. i iv. Ugovora o Energetskoj zajednici.
   2.   Na preporuku Komisije, Vijeće, u skladu s odgovarajućim odredbama Ugovora o osnivanju Europske zajednice, ovlašćuje Komisiju za rasprave unutar institucija Energetske zajednice. Komisija sudjeluje u raspravama u savjetovanju s posebnim odborom koji Vijeće imenuje za pomoć Komisiji pri izvođenju te zadaće i u okviru onih uputa koje joj Vijeće da.
   Članak 6.
   1.   Ne dovodeći u pitanje stavak 2., stajalište Europske zajednice izražava predstavnik Komisije unutar institucija Energetske zajednice.
   2.   Stajalište Europske zajednice u Vijeću ministara izražava predstavnik Vijeća u vezi s odlukama donesenim na temelju članka 92. Ugovora o Energetskoj zajednici.
   Članak 7.
   Tri godine nakon stupanja na snagu ove Odluke, Komisija Europskom parlamentu i Vijeću podnosi izvješće o iskustvima koja su stečena provedbom ove Odluke, te ako je potrebno, prilaže prijedlog za daljnje mjere.
   Članak 8.
   Ova se Odluka objavljuje u Službenom listu Europske unije.

      Sastavljeno u Bruxellesu 29. svibnja 2006.

            Za Vijeće

            Predsjednik

         M. BARTENSTEIN

      (1)  Mišljenje od 18. svibnja 2005. (još nije objavljeno u Službenom listu).

      (2)  SL L 296, 14.11.2003., str. 34.


title: Odluka Vijeća (ZVSP) 2016/712 od 12. svibnja 2016. o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine)

text:
               13.5.2016

               HR

               Službeni list Europske unije

               L 125/11

         ODLUKA VIJEĆA (ZVSP) 2016/712
   od 12. svibnja 2016.
   o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. srpnja 2014. donijelo Odluku 2014/486/ZVSP (1).

               (2)

               Odlukom 2014/486/ZVSP, kako je izmijenjena Odlukom (ZVSP) 2015/2249 (2), za misiju EUAM Ukraine osiguran je referentni iznos do 30. studenoga 2016. i određen mandat do 30. studenoga 2017.

               (3)

               Referentni iznos trebalo bi prilagoditi te bi Odluku 2014/486/ZVSP trebalo stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 14. stavak 1. Odluke 2014/486/ZVSP zamjenjuje se sljedećim:

      „1.   Financijski referentni iznos namijenjen pokrivanju rashoda povezanih s misijom EUAM Ukraine do 30. studenoga 2014. iznosi 2 680 000 EUR. Financijski referentni iznos namijenjen pokrivanju rashoda povezanih s misijom EUAM Ukraine za razdoblje od 1. prosinca 2014. do 30. studenoga 2015. iznosi 13 100 000 EUR. Financijski referentni iznos namijenjen pokrivanju rashoda povezanih s misijom EUAM Ukraine za razdoblje od 1. prosinca 2015. do 30. studenoga 2016. iznosi 17 670 000 EUR. Vijeće odlučuje o financijskom referentnom iznosu za sljedeća razdoblja.”

   Članak 2.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 12. svibnja 2016.

            Za Vijeće

            Predsjednica

         F. MOGHERINI

      (1)  Odluka Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (SL L 217, 23.7.2014., str. 42.).

      (2)  Odluka Vijeća (ZVSP) 2015/2249 od 3. prosinca 2015. o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (SL L 318, 4.12.2015., str. 38.).


title: Odluka Vijeća (EU) 2016/2310 od 17. listopada 2016. o stajalištu koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, u pogledu donošenja Prioriteta partnerstva EU-Jordan, uključujući Pakt

text:
               20.12.2016

               HR

               Službeni list Europske unije

               L 345/50

         ODLUKA VIJEĆA (EU) 2016/2310
   od 17. listopada 2016.
   o stajalištu koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, u pogledu donošenja Prioriteta partnerstva EU-Jordan, uključujući Pakt
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
   uzimajući u obzir prijedlog Europske komisije i Visokog predstavnika Unije za vanjske poslove i sigurnosnu politiku,
   budući da:

               (1)

               Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane (1) („Sporazum”), potpisan je 24. studenoga 1997. i stupio je na snagu 1. svibnja 2002.

               (2)

               Vijeće je u svojim Zaključcima od 14. prosinca 2015. pozdravilo Zajedničku komunikaciju Visokog predstavnika i Europske komisije od 18. studenoga 2015. o preispitivanju europske politike susjedstva te, među ostalim, potvrdilo namjeru započinjanja nove faze suradnje s partnerima u 2016. koja bi mogla dovesti do uspostavljanja novih prioriteta partnerstva, prema potrebi, usmjerenih na dogovorene prioritete i interese.

               (3)

               Radi ostvarenja obostranog cilja Unije i Jordana, koji čini zajedničko područje mira, blagostanja i stabilnosti potrebni su suradnja, posebno s pomoću zajedničke odgovornosti i diferencijacije, i uzimanje u obzir ključne uloge Jordana u regiji.

               (4)

               Suočavajući se s najhitnijim izazovima Unija i Jordan nastavljaju raditi na ostvarenju glavnih ciljeva svojeg dugoročnog partnerstva te na jačanju stabilnosti i otpornosti zemlje i regije, kao i na održivom gospodarskom rastu i održivom društvenom razvoju koji se temelje na znanju, u skladu s vladavinom prava i na temelju demokratskog upravljanja.

               (5)

               Stajalište Unije u okviru Vijeća za pridruživanje osnovanog Sporazumom trebalo bi se stoga temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, u pogledu donošenja Prioriteta partnerstva EU-Jordan, uključujući Pakt, temelji se na nacrtu Odluke Vijeća za pridruživanje EU-Jordan priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 17. listopada 2016.

            Za Vijeće

            Predsjednica

         F. MOGHERINI

      (1)  Euro-mediteranski sporazum o pridruživanju između Europske zajednice i njezinih država članica, s jedne strane, i Hašemitske Kraljevine Jordana, s druge strane (SL L 129, 15.5.2002., str. 3.).

      NACRT
      ODLUKA br. 1/2006 12. ZASJEDANJA VIJEĆA ZA PRIDRUŽIVANJE EU-JORDAN
      od …
      o prioritetima partnerstva EU-Jordan
      VIJEĆE ZA PRIDRUŽIVANJE EU-JORDAN,
      uzimajući u obzir Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane,
      budući da:

                  (1)

                  Euro-mediteranski sporazum o pridruživanju između Europskih zajednica i država članica, s jedne strane, i Hašemitske Kraljevine Jordana, s druge strane („Sporazum”), potpisan je 24. studenoga 1997. i stupio je na snagu 1. svibnja 2002.

                  (2)

                  Člankom 91. Sporazuma Vijeću za pridruživanje daje se ovlast za donošenje odluka radi ostvarenja ciljeva Sporazuma i ovlast za davanje preporuka.

                  (3)

                  U članku 101. Sporazuma navodi se da stranke trebaju poduzeti sve opće ili posebne mjere potrebne za ispunjavanje njihovih obveza prema Sporazumu i trebaju se pobrinuti da se postignu ciljevi utvrđeni Sporazumom.

                  (4)

                  U okviru preispitivanja europske politike susjedstva predložena je nova faza suradnje s partnerima, kojom se omogućuje veći osjećaj odgovornosti na obje strane.

                  (5)

                  EU i Jordan dogovorili su se o tome da učvrste svoje partnerstvo postizanjem dogovora o nizu prioriteta za razdoblje 2016.–2018. s ciljem podupiranja i jačanja otpornosti i stabilnosti Jordana, uz istodobno nastojanje da se suoče s utjecajem dugotrajnog sukoba u Siriji.

                  (6)

                  Stranke Sporazuma postigle su dogovor o tekstu Prioriteta partnerstva EU-Jordan, uključujući Pakt, kojim će se poduprijeti provedba Sporazuma, usmjeravajući se na suradnju u odnosu na zajednički utvrđene obostrane interese,

            DONIJELO JE OVU ODLUKU:
      Članak 1.
      Vijeće za pridruživanje preporučuje da stranke provedu Prioritete partnerstva EU-Jordan, uključujući Pakt, koji su navedeni u Prilogu ovoj Odluci.
      Članak 2.
      Vijeće za pridruživanje odlučuje da se Akcijski plan EU-Jordan, koji je stupio na snagu u listopadu 2012., zamjenjuje Prioritetima partnerstva EU-Jordan, uključujući Pakt.
      Članak 3.
      Ova Odluka stupa na snagu na dan donošenja.

         Sastavljeno u …

               Za Vijeće za pridruživanje EU-Jordan

               Predsjednik


title: 2003/425/EZ: Odluka Komisije od 11. lipnja 2003. o osnivanju Stručne skupine za savjetovanje Komisije o strategiji suzbijanja nesreća u prometnom sektoru

text:
               07/Sv. 002

               HR

               Službeni list Europske unije

               55

         32003D0425

               L 144/10

               SLUŽBENI LIST EUROPSKE UNIJE

               11.06.2003.

      ODLUKA KOMISIJE

   od 11. lipnja 2003.
   o osnivanju Stručne skupine za savjetovanje Komisije o strategiji suzbijanja nesreća u prometnom sektoru
   (2003/425/CE)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da:

               (1)

               Potrebno je osigurati visoku i ravnomjernu zaštitu europskih građana u svako doba i za sve vrste prijevoza te je potrebno donijeti strategiju smanjenja broja nesreća. Neovisne tehničke istrage prometnih nesreća i nezgoda mogu utvrditi uzroke takvih nesreća te ih tako spriječiti, čime čine jedan su od načina poboljšanja sigurnosti.

               (2)

               Istraga uzroka nesreća ne smije biti vezana uz naknade štete ili utvrđivanje odgovornosti. Stoga bi ona trebala biti neovisna od istraga koje provode sudska tijela, društva za osiguranje, industrija, prijevoznici i nadzorna tijela ili bilo koja druga strana, čiji interesi bi mogli biti u suprotnosti sa zadatkom povjerenim istražnom tijelu ili subjektu.

               (3)

               Komisija je u svojoj Bijeloj knjizi o europskoj prometnoj politici za 2010.: vrijeme za odluke (1) navela da postoji rastuća potreba za neovisnim tehničkim istragama, namijenjenima otkrivanju uzroka prometnih nesreća i načina poboljšanja zakonodavstva. U tu je svrhu Komisija u Bijeloj knjizi preporučila osnivanje „skupine neovisnih stručnjaka unutar Komisije, čija bi zadaća bila poboljšanje postojećeg zakonodavstva i prilagodba (europske) metodologije, između ostalog, tehničkom razvoju”.

               (4)

               Za razmatranje svih pitanja koja se tiču neovisnih tehničkih istraga prometnih nesreća, Komisija namjerava osnovati Stručnu skupinu za savjetovanje Komisije o strategiji suzbijanja nesreća u prometnom sektoru.

               (5)

               Osnivanje te skupine će doprinijeti, pored ostalih postupaka savjetovanja, napretku politike Zajednice u području neovisnih istraga prometnih nesreća. Skupina će savjetovati Komisiju o potrebi poboljšanja postojećeg zakonodavstva te, ako je potrebno, o potrebi predlaganja novih inicijativa za sve vrste prijevoza, uključujući i prijenos energenata (naftovodi i plinovodi),

         DONIJELA JE OVU ODLUKU:
   Članak 1.
   Predmet
   Ovime se osniva Stručna skupina za savjetovanje Komisije o strategiji suzbijanja prometnih nesreća u prometnom sektoru, u daljnjem tekstu „Stručna skupina”.
   Članak 2.
   Zadaća
   Stručna skupina savjetuje Komisiju o potrebi poboljšanja postojećeg zakonodavstva te, ako je potrebno, predlaganja novih inicijativa za sve vrste prijevoza, uključujući i prijenos energenata (naftovodima i plinovodima), isključujući pitanja zaštite zdravlja i sigurnosti na radu.
   Članak 3.
   Sastav
   Stručnu skupinu čine kvalificirani stručnjaci sposobni za razmatranje predmeta vezanih uz pitanja sigurnosti prometa, a posebno za neovisne tehničke istrage prometnih nesreća za sve načine prijevoza, uključujući prijenos energenata (naftovodima i plinovodima). Skupinu čini 12 članova, a predsjeda joj predstavnik Komisije.
   Članak 4.
   Imenovanje
   1.   Članove Stručne skupine imenovat će pojedinačno Komisija na temelju objektivnih mjerila dokazane stručnosti i iskustva. Dvogodišnji mandat članova skupine moguće je odlukom Komisije jedanput obnoviti.
   2.   Po isteku mandata, članovi Stručne skupine ostaju na dužnosti do njihove zamjene ili do obnove mandata.
   3.   Mandat člana prestaje prije isteka u slučaju ostavke ili smrti. U tom slučaju član se zamjenjuje, a zamjenu bira Komisija, u skladu s postupkom iz stavka 2.
   4.   Poziv za podnošenje prijava za članstvo objavljuje se u Službenom listu Europske unije. Komisija izabire članove na temelju prijava zaprimljenih po navedenom pozivu. Mjerila za izbor uključivat će stručnost i iskustvo kandidata, njihovu reprezentativnost i mogućnost doprinošenja strateškim raspravama, a zagovarat će jednaku zastupljenost stručnjaka iz različitih grana prometa.
   5.   Komisija objavljuje popis članova za informaciju u Službenom listu Europske unije.
   Članak 5.
   Uvjeti obnašanja dužnosti, radne skupine i dodatni stručnjaci
   1.   Stručna skupina plenarno zasjeda dvaput godišnje u sjedištu Komisije i na njezin poziv.
   2.   Radi izvršenja svojih zadaća, kako je utvrđeno u članku 2., Stručna skupina može osnovati ad hoc radne skupine.
   3.   Predsjednik može, na zahtjev članova ili na vlastitu inicijativu, radi razmatranja posebnih pitanja pozvati druge stručnjake.
   4.   Članovima Stručne skupine i svim stručnjacima, pozvanim u skladu sa stavkom 3., nadoknadit će se putni troškovi i troškovi smještaja, u skladu s odredbama važećima unutar Komisije.
   Članak 6.
   Povjerljivost
   Ne dovodeći u pitanje odredbe članka 287. Ugovora o osnivanju EZ, članovi Stručne skupine ne smiju otkrivati nikakve informacije koje dobiju tijekom svog rada u Stručnoj skupini ili njezinim radnim skupinama.
   Članak 7.
   Poslovnik i tajništvo
   1.   Stručna skupina donosi svoj poslovnik.
   2.   Tajništvo Stručnoj skupini osigurava Komisija.
   Članak 8.
   Stupanje na snagu
   Odluka stupa na snagu na dan objave u Službenom listu Europske unije.

      Sastavljeno u Bruxellesu 11. lipnja 2003.

            Za Komisiju

         Loyola DE PALACIO

            Potpredsjednica

      (1)  COM(2001) 370, 12. rujna 2001., str. 69.


title: Odluka (EU) 2015/1872 Europskog parlamenta i Vijeća od 6. listopada 2015. o mobilizaciji Fonda solidarnosti Europske unije

text:
               20.10.2015

               HR

               Službeni list Europske unije

               L 275/30

         ODLUKA (EU) 2015/1872 EUROPSKOG PARLAMENTA I VIJEĆA
   od 6. listopada 2015.
   o mobilizaciji Fonda solidarnosti Europske unije
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2012/2002 od 11. studenog 2002. o osnivanju Fonda solidarnosti Europske unije (1), a posebno njezin članak 4. stavak 3.,
   uzimajući u obzir Međuinstitucijski sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 11.,
   uzimajući u obzir prijedlog Europske komisije,
   budući da:

               (1)

               Svrha Fonda solidarnosti Europske unije („Fond”) omogućiti je Uniji da na brz, učinkovit i fleksibilan način reagira na hitne situacije i pokaže solidarnost sa stanovništvom regija koje su pogođene nepogodama.

               (2)

               U skladu s člankom 10. Uredbe Vijeća (EU, Euratom) br. 1311/2013. (3) Fond ne smije premašiti najveći godišnji iznos od 500 milijuna EUR (cijene iz 2011.).

               (3)

               Bugarska je podnijela zahtjev za mobilizaciju Fonda zbog teških zimskih uvjeta.

               (4)

               Grčka je podnijela dva zahtjeva za mobilizaciju Fonda zbog poplava.

               (5)

               Komisija je utvrdila da zahtjevi ispunjavaju uvjete za dodjelu pomoći iz Fonda utvrđene Uredbom (EZ) br. 2012/2002.

               (6)

               Fond je stoga potrebno mobilizirati kako bi se pružio financijski doprinos u ukupnom iznosu od 16 274 765 EUR u pogledu zahtjeva koje su podnijele Bugarska i Grčka.

               (7)

               Postoji mogućnost za preraspodjelu odobrenih sredstava u skladu s drugom rečenicom točke 11. Međuinstitucijskog sporazuma od 2. prosinca 2013. Odobrena sredstva za predujmove za financijsku godinu 2015. u neznatnoj su mjeri upotrijebljena za tri zahtjeva koji su predmet ove Odluke i za koje preostali iznos koji treba platiti iznosi 14 647 288 EUR. U skladu s tim će se ukupan iznos za mobilizaciju financirati preraspodjelom dostupnih odobrenih sredstava za predujmove iz općeg proračuna Europske unije za financijsku godinu 2015., a dodatna odobrena sredstva nisu potrebna.

               (8)

               Radi što brže mobilizacije Fonda ovu je odluku potrebno primjenjivati od datuma njezina donošenja,

         DONIJELI SU OVU ODLUKU:
   Članak 1.
   U okviru Fonda solidarnosti Europske unije, iz općeg proračuna Europske unije za financijsku godinu 2015. koristit će se iznos od 16 274 765 EUR u odobrenim sredstvima za preuzimanje obveza i odobrenim sredstvima za plaćanja.
   Ukupan iznos ove mobilizacije financirat će se odobrenim sredstvima mobiliziranima Odlukom (EU) 2015/422 Europskog parlamenta i Vijeća (4) za plaćanje predujmova u proračunu Unije za financijsku godinu 2015. dostupnih u proračunskoj liniji 13 06 01. Iznos dostupan u proračunskoj liniji za predujmove umanjit će se u skladu s tim.
   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 6. listopada 2015.

      Sastavljeno u Strasbourgu 6. listopada 2015.

            Za Europski parlament

            Predsjednik

         M. SCHULZ

            Za Vijeće

            Predsjednik

         N. SCHMIT

      (1)  Uredba Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (SL L 311, 14.11.2002., str. 3.).

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).

      (4)  Odluka (EU) 2015/422 Europskog parlamenta i Vijeća od 17. prosinca 2014. o aktivaciji Fonda solidarnosti Europske unije (SL L 68, 13.3.2015., str. 47.).


title: 2012/130/EU: Odluka Vijeća od 3. listopada 2011. o odobrenju, u ime Europske unije, Konvencije o očuvanju i gospodarenju ribolovnim resursima na otvorenom moru u južnom Pacifiku

text:
               04/Sv. 008

               HR

               Službeni list Europske unije

               310

         32012D0130

               L 067/1

               SLUŽBENI LIST EUROPSKE UNIJE

               03.10.2011.

         ODLUKA VIJEĆA
   od 3. listopada 2011.
   o odobrenju, u ime Europske unije, Konvencije o očuvanju i gospodarenju ribolovnim resursima na otvorenom moru u južnom Pacifiku
   (2012/130/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 6., točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Unija je nadležna za usvajanje mjera za očuvanje morskih bioloških resursa u skladu sa zajedničkom ribarstvenom politikom i za sklapanje sporazuma s trećim zemljama i međunarodnim organizacijama.

               (2)

               Prema Odluci Vijeća 98/392/EZ (2), Unija je ugovorna stranka Konvencije Ujedinjenih naroda o pravu mora od 10. prosinca 1982., koja od svih članova međunarodne zajednice zahtijeva suradnju u očuvanju i gospodarenju morskih bioloških resursa.

               (3)

               Prema Odluci Vijeća 98/414/EZ (3), Unija je ugovorna stranka Sporazuma o provođenju odredbi Konvencije Ujedinjenih naroda o pravu mora od 10. prosinca 1982. koji se odnosi na očuvanje i gospodarenje migratornih ribljih vrsta i visoko migratornih ribljih vrsta.

               (4)

               Vijeće je 17. travnja 2007. ovlastilo Komisiju da pregovara, u ime Zajednice, o Konvenciji o regionalnoj organizaciji u ribarstvu u južnom Pacifiku za ribolovne resurse koji još nisu obuhvaćeni postojećom organizacijom.

               (5)

               Pregovori su uspješno zaključeni u Aucklandu, Novi Zeland, 14. studenoga 2009. usvajanjem nacrta teksta Konvencije o očuvanju i gospodarenju ribolovnim resursima na otvorenom moru u južnom Pacifiku (dalje u tekstu: „Konvencija”), koja je, prema njezinom članku 36. stavku 1. otvorena za potpisivanje u razdoblju od 12 mjeseci od 1. veljače 2010. Konvencija je potpisana u ime Unije 26. srpnja 2010., podložno njezinom sklapanju, u skladu s Odlukom Vijeća 2011/189/EU (4).

               (6)

               Cilj Konvencije je učinkovitom provedbom osigurati dugoročno očuvanje i održivu uporabu ribolovnih resursa u području obuhvaćenom Konvencijom.

               (7)

               Budući da plovila koja plove pod zastavom država članica Unije love ribu u području obuhvaćenom Konvencijom, u interesu je Unije odigrati učinkovitu ulogu u provedbi Konvencije.

               (8)

               Konvenciju je stoga potrebno odobriti,

         DONIJELO JE OVU ODLUKU:
   Članak 1.
   Ovim se, u ime Europske unije, odobrava Konvencija o očuvanju i gospodarenju ribolovnim resursima na otvorenom moru u južnom Pacifiku (dalje u tekstu: „Konvencija”).
   Tekst Konvencije priložen je ovoj Odluci.
   Članak 2.
   Predsjednika Vijeća ovim se ovlašćuje da imenuje osobe ovlaštene da u ime Unije polože isprave o odobrenju kod Vlade Novog Zelanda djelujući u svojstvu depozitara Konvencije u skladu s člankom 36. stavkom 3. Konvencije (5).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 3. listopada 2011.

            Za Vijeće

            Predsjednik

         J. FEDAK

      (1)  Suglasnost od 13. rujna 2011. (još nije objavljena u Službenom listu).

      (2)  SL L 179, 23.6.1998., str. 1.

      (3)  SL L 189, 3.7.1998., str. 14.

      (4)  SL L 81, 29.3.2011., str. 1.

      (5)  Dan stupanja na snagu Konvencije objavit će Glavno tajništvo Vijeća u Službenom listu Europske unije.


title: Odluka Europskog parlamenta (EU) 2015/1634 od 29. travnja 2015. o zatvaranju računa Agencije za suradnju energetskih regulatora za financijsku godinu 2013.

text:
               30.9.2015

               HR

               Službeni list Europske unije

               L 255/160

      ODLUKA EUROPSKOG PARLAMENTA (EU) 2015/1634
      od 29. travnja 2015.
      o zatvaranju računa Agencije za suradnju energetskih regulatora za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Agencije za suradnju energetskih regulatora za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Agencije za suradnju energetskih regulatora za financijsku godinu 2013. zajedno s odgovorima Agencije (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Agencija za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EZ) br. 713/2009 Europskog parlamenta i Vijeća od 13. srpnja 2009. o osnivanju Agencije za suradnju energetskih regulatora (5), a posebno njezin članak 24.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0117/2015),

         1.

            utvrđuje da konačna godišnja računovodstvena dokumentacija Agencije za suradnju energetskih regulatora odgovara obliku u kojem je sadržana u prilogu izvješću Revizorskog suda;

         2.

            odobrava zaključivanje računa Agencije za suradnju energetskih regulatora za financijsku godinu 2013.;

         3.

            nalaže svojem predsjedniku da ovu Odluku proslijedi direktoru Agencije za suradnju energetskih regulatora, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 18.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 211, 14.8.2009., str. 1.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: Odluka Europskog parlamenta (EU) 2015/1707 od 29. travnja 2015. o razrješnici za izvršenje proračuna Zajedničkog poduzeća ARTEMIS za financijsku godinu 2013.

text:
               30.9.2015

               HR

               Službeni list Europske unije

               L 255/416

      ODLUKA EUROPSKOG PARLAMENTA (EU) 2015/1707
      od 29. travnja 2015.
      o razrješnici za izvršenje proračuna Zajedničkog poduzeća ARTEMIS za financijsku godinu 2013.
      EUROPSKI PARLAMENT,

                  —

                  uzimajući u obzir konačne godišnje financijske izvještaje Zajedničkog poduzeća ARTEMIS za financijsku godinu 2013.,

                  —

                  uzimajući u obzir izvješće Revizorskog suda o godišnjim financijskim izvještajima Zajedničkog poduzeća ARTEMIS za financijsku godinu 2013. zajedno s odgovorima Zajedničkog poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Zajedničko poduzeće za izvršenje proračuna za financijsku godinu 2013. (05306/2015 – C8-0049/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (4), a posebno njezin članak 209.,

                  —

                  uzimajući u obzir Uredbu Vijeća (EZ) br. 74/2008 od 20. prosinca 2007. o osnivanju „Zajedničkog poduzeća ARTEMIS” za provedbu zajedničke tehnološke inicijative o ugrađenim računalnim sustavima (5),

                  —

                  uzimajući u obzir Uredbu Vijeća (EU) br. 561/2014 od 6. svibnja 2014. o osnivanju zajedničkog poduzeća ECSEL (6), a posebno njezin članak 1. stavak 2. i članak 12.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (8),

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0103/2015),

         1.

            odgađa svoju Odluku o razrješnici izvršnom direktoru Zajedničkog poduzeća ECSEL za izvršenje proračuna Zajedničkog poduzeća ARTEMIS za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća ECSEL, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 452, 16.12.2014., str. 8.

         (2)  SL C 452, 16.12.2014., str. 9.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 30, 4.2.2008., str. 52.

         (6)  SL L 169, 7.6.2014., str. 152.

         (7)  SL L 357, 31.12.2002., str. 72.

         (8)  SL L 38, 7.2.2014., str. 2.


title: 2011/901/EU: Odluka Vijeća od 12. prosinca 2011. o sklapanju Sporazuma o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica, s jedne strane, te Sjedinjenih Američkih Država s druge strane

text:
               13/Sv. 039

               HR

               Službeni list Europske unije

               293

         32011D0901

               L 348/1

               SLUŽBENI LIST EUROPSKE UNIJE

               12.12.2011.

      ODLUKA VIJEĆA

   od 12. prosinca 2011.
   o sklapanju Sporazuma o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica, s jedne strane, te Sjedinjenih Američkih Država s druge strane
   (2011/901/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 171. i prvi podstavak članka 172. u vezi s člankom 218. stavkom 6. točkom (a) i prvim podstavkom članka 218. stavka 8.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Na dan 30. rujna 1999. Vijeće je Komisiju ovlastilo za otvaranje pregovora sa Sjedinjenim Američkim Državama o sklapanju sporazuma o razvoju civilnog globalnog navigacijskog sustava.

               (2)

               U skladu s odlukom Vijeća od 22. lipnja 2004. Sporazum o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica, s jedne strane, te Sjedinjenih Američkih Država s druge strane (Sporazum) potpisan je 26. lipnja 2004. u dvorcu Dromoland u Irskoj i privremeno se primjenjuje od 1. studenoga 2008. do njegova stupanja na snagu.

               (3)

               Države članice će prema potrebi biti zastupljene u radnim skupinama uspostavljenim u skladu sa Sporazumom.

               (4)

               Sporazum treba odobriti,

         DONIJELO JE OVU ODLUKU:
   Članak 1.
   Ovim se u ime Europske unije odobrava Sporazum o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica, s jedne strane, te Sjedinjenih Američkih Država s druge strane.
   Tekst Sporazuma priložen je ovoj Odluci.
   Članak 2.
   Predsjednik Vijeća u ime Unije Sjedinjenim Američkim Državama dostavlja diplomatsku notu iz članka 20. stavka 1. Sporazuma (2) sa sljedećom obaviješću:

      „Kao posljedica stupanja na snagu Ugovora iz Lisabona 1. prosinca 2009., Europska je unija zamijenila i naslijedila Europsku zajednicu te od navedenog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma tumače, kada je to primjereno, kao upućivanja na ‚Europsku uniju’.”

   Članak 3.
   1.   Uniju u radnim skupinama uspostavljenim u skladu s člankom 13. Sporazuma zastupa predstavnik Komisije, a države članice njihov predstavnik, kako je potrebno.
   2.   Unija i države članice zajednički pružaju informacije iz članka 19. stavka 2. Sporazuma. Komisija predočava informacije u ime Unije i država članica.
   3.   Vijeće na prijedlog Komisije usvaja stajalište koje Unija treba zauzeti u skupinama iz stavka 6. Priloga Sporazumu.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 12. prosinca 2011.

            Za Vijeće

            Predsjednik

         S. NOWAK

      (1)  Mišljenje doneseno 26. listopada 2010.

      (2)  Glavno tajništvo Vijeća objavit će dan stupanja na snagu Sporazuma u Službenom listu Europske unije.